ꯕꯦꯡꯒꯂꯤ ꯃꯌꯦꯛ:সরস্বতী

thumb
**সরস্বতী** (সরস্বতীসু) অসী হীন্দুগী মহৈ তম্বা, লৌসীং, ইসৈ-নোংমাই অমসুং ফজবগী লাইরেম্বীনী। মহাক্পু ভারতী (ৱা ঙাংব), সতরুপা (লৈব), বেদমাতা ('বেদসীংগী মমা'), ব্রহমী, সারদা, ৱাগীস্বরী, অমসুং পুৎকারী হাইনসু খংনৈ। ভেক্ ওইনা, মহাক্ ৱা ঙাংবগী লাইরেম্বীনী। সরস্বতী অসী অহান্বদা রীগবেদতা য়াওই অমসুং মতুং তারক্পা ধরমগী লাইরীক্সীংদা মহাক্পু সংস্ক্রীৎকী নৌনা পুথোক্পনী হাইনা মসক্ তাক্লী অমসুং মতীক্ চানা গনেসতা কোলোম্ অমসুং ময়েক্সীংগী খুদোল্সীং পী। বেংগোল্ বৈসনভসীংনা মহাক্পু অহান্বা বীসনুগী নুপীনী হাইনা লৌরবসু মহাক্ কলা অমসুং সাইন্্সকী য়োক্খৎপীবা মীওই অমসু ওইরী, অমসুং ব্রহমগী লোইনবীসু ওইরী। সরস্বতী অসী জৈন্ লাইনীংদা অমসুং বুদধীস্ৎ লাইনীং লুপ্ খরনা মহৈ তম্বগী লাইরেম্বী ওইনসু খুরুম্নৈ।

মহাক্কী সনামহী লাইনীংগী লেংমান্নবী লাইরেম্মদী সীংজাখোম্বীনী।

## লাই খুরুম্বা অমসুং লাইনীং-লাইসোল্গী থৌরম্সীং

সরস্বতীগী মীংগী ৱাহন্থোক্তী 'চীংলেম্ব', 'চেন্ব', অমসুং 'ইসীং চেন্ব' হাইবনী অমসুং মসীনা অঙন্বা মতম্গী আরয়নগী ঙম্খৈগী তুরেল্সীংগী মনুংদা অমা ওইনা মহাক্কী থাক্ অদু তাক্ই। গংগা তুরেল্গুম্না সরস্বতী তুরেল্ (অনৌবা মীং: সরসুতী) অসী হীমালয়াদগী চেল্লী অমসুং মসী মহাক্কী ইসীংদা ইরুজরীবা মীওইসীংগীদমক্ সেংদোক্পা, লৈহাও চেন্বা অমসুং লাইবক্ ফবগী সেংলবা হৌরক্ফম্ অমনী হাইনা লৌনৈ। সেংলবা তুরেল্ অসী, অমুক্ হন্না গংগাগুম্না, মদুগী মতুংদা মসক্ নাইবা লাই অমা ওইনা চাওখৎলক্খী।

লাইরেম্বী অসীগী মসাগী ওইবা কুম্হৈসীং লৈ, মরুওইনা য়েনীংথাগী অহান্বা নুমীৎতা পাংথোক্পা সরস্বতী পুজানী। কুম্মৈ অসীগী মতম্দা, লাই খুরুম্বসীংনা হংগাম্পাল্ মচু সেৎলী, মসী লৌসীং অমসুং নুংঙাই-য়াইফবগা মরী লৈনৈ। লাইরেম্বী অদুগী মীতম্সীংসু হংগাম্পাল্ মচুগী মুগাদা কুপ্সীল্লী, অমসুং থাজবসীংনা মখোইগী কোলোম্সীং, লাইরীক্সীং অমসুং ইসৈ-নোংমাইগী খুৎলাইসীংদা থৌজাল্ পীবীনবা থৌনীজৈ। কুম্মৈ অসীগী মনুংদা অঙাংসীংদা অহান্বা ওইনা ইবা তম্বীরী, ব্রাহমন্ পুরোহীৎসীংদা অফবা চীনজাক্ পী, অমসুং মপা-মপুসীংবু ইকাই খুম্নৈ। সরস্বতীবু অতোপ্পা অচৌবা লাইরেম্বীসীংগা লোইননা ভারৎ সীন্বা থুংনা নবরাত্রী পাংথোক্পা থৌরম্দা খুরুম্মী। ইসৈ-নোংমাইগী তেংবাংলোই ওইনা, মহাক্পু ইসৈ-নোংমাইগী থৌরম্সীংগী মমাংদা ইসৈ-নোংমাই তৌবসীংনা তোইনা থৌনীজৈ অমসুং ৱাখল্লোনগী ওইবা থবক্সীংগী লাইরেম্বী অমা ওইনা মহৈরোইসীংনা পরীখাসীংগী মমাংদা থৌনীজৈ।

## সরস্বতী অমসুং ব্রহমা

হীন্দুগী লাইগী ৱারীদা, সরসৱতী অসী অথোইবা লাই ব্রহমগী নুপীনী। অদুম্ ওইনমক্, চৎনবী খরগী মতুং ইন্না মহাক্ অহান্বদা বীসনুগী নুপীনী। অদুম্ ওইনমক্, অকোন্বগী মীওই অদুনা হান্ননা অতোপ্পা নুপী অনীগা লোইননা মহাক্কী খুৎসীং থল্লম্মী অমসুং মরম্ অসীনা মহাক্না ব্রহমদা সরস্বতী পীখী। খ্বাইদগী মরুওইবা হীন্দু লাইসীংগী মনুংদা অমা ওইরবসু, ব্রহমবু য়াম্না তাংনা ইচং থৌনা খুরুম্জৈ। থাইনগী ৱারীদা, মসী সরস্বতীদগী সাপ্ অমগী মহৈ ওইনা সন্দোক্না তাক্লী। সাপ্ অসী তসেংনা অরান্বা ৱাখল্লোন্ অমগী খুৎথাংদা পুরক্খীবনী। নোংমা, মহাক্কী লোইনবীনা মরুওইবা ধরমগী ওইবা থৌরম্ অমা হৌনবা ঙাইদুনা লৈবা অমসুং মরম্ অসীনা মতম্ নাইনা লাইনীং-লাইসোল্গী থৌরম্ অদু হৌবা ঙম্দবা মতম্দা, ব্রহমনা লাইসীংগী পাওতাক্ লৌখী। থৌরম্ অদু অকক্নবা মতম্দা মখা চৎথবা ঙম্নবা মখোইনা মহাক্কীদমক্ অনৌবা লোইনবী অমা ওইরীবা গায়ত্রী সেম্দুনা পাওখুম্ পীখী। অদুম্ ওইনমক্, অরোইবদা সরস্বতীনা লাক্খীবা মতম্দা মহাক্না মহাক্কী মপুরোইববু অতোপ্পা নুপী অমগা লোইননা উবদা খ্বাইদগী নুংঙাইখীদে অমসুং মরম্ অসীনা ব্রহমবু মীওইবনা কৈদৌনুংদা খুরুম্জদনবা সাপ্ তৌখী (ঙসী খা-নোংপোক্ এসীয়াগী মফম্ খরদা মহাক্পু খুরুম্জরবসু)।

হীন্দু খরনা জীবা পুম্নমক্ অসী অহান্বা নুপা মনুদগী হৌরগা ব্রহমা অমসুং সরস্বতীগী পুন্সীন্বদগী পোক্খীবনী হাইনা থাজৈ। হেন্না অকক্ননা, সরস্বতীগী মচানুপা অসী রীসী (রীসী) সরস্বতনী। মহাক্কী মমাগী মরাং কাইবা ইসীংনা য়োক্খৎলবা মহাক্ হীন্দুগী থাইনগী ৱারীগী অচৌবা ইকং অদু থেংনবা ঙম্খী অমসুং মরম্ অসীনা বেদসীংগী সেংলবা লাইরীক্সীংগী চপ্ চাবা তুংফম্ ওইনা হীংদুনা লৈখী।
## মসীন্ (কলা)

হীন্দু কলাদা, সরসৱতী অসী মহৌসানা উন্সা অঙৌবগা লোইননা চীংলেম্বা নহা অমা ওইনা উৎলী। মহাক্না অয়াম্বা মতম্দা হীগোক্ মচুগী ঙম্খৈ লৈবা অঙৌবা সারী (সেংলবা মসক্ তাক্লীব) অমা সেৎলী। মালেম্গী ওইবা পোৎলম্সীংগী মতাংদা ৱাখল্ লৈতবনা মহাক্না সনা-লুপা য়াম্না তাংনা সেৎলী। মহাক্কী মকোক্তা ক্রীসেনৎ অমা লৈবা য়াই অমসুং থম্বাল্গী লৈ অমদা ফম্বা য়াই। নৎত্রগা, মহাক্পু মহাক্কী গারী (ভাহানা), হৱাই নৎত্রগা গুসা অমা থৌবা উৎপা য়াই।
লাইসংসীংদা হক্তুনা সেম্বা মীতম্সীংদা তোইনা উৎলীবা, লাইরেম্বী অদু মহাক্কী মপুরোইবা নৎত্রগা মহাক্কী চৎনবীগী ওইবা তেংবাংবা ৱাহোং অমগা লোইননা লৈবা য়াই। হীন্দু লাই কয়াগুম্না, সরস্বতী অসী অয়াম্বনা খুৎ মরীগা লোইননা উৎলী, খুদীংমক্না খুদম্ ওইবা পোৎসক্ অমা পাই। ওই থংবা খুৎতা মহাক্না পাম্-মনাগী খুৎনা ইবা লাইরীক্ অমসুং চৎনবীগী ওইবা ইসীংগী চফু অমা পুবা য়াই। মথক্কী য়েৎ থংবা খুৎতা মহাক্না অঙৌবা থম্বাল্গী লৈ অমা পাই অদুগা মখাগী য়েৎ থংবা খুৎনা মহৌসানা হীন্দু ধরমগী চৎনবীগী ওইবা খুদোল্ পীবগী মৱোং ওইরীবা বরাদা মুদ্রা পাংথোক্ই। সরস্বতীগী খুৎতা তোইনা উবা ফংবা অতোপ্পা পোৎসক্ অমদী বীনা (হীন্দু ক্লাসীকেল্ ইসৈ-নোংমাইগী খুৎলাই) অসীনী মসীনা মহাক্কী মীওইবগীদমক্ ইসৈ-নোংমাইগী খুদোল্ অদু নীংসীংহল্লী।

## পুৱারী

## সক্তম্সীং
thumb
thumb
thumb
thumb
thumb
thumb
thumb
thumb
thumb
thumb
thumb
thumb
thumb

## সীমসু য়েংবীয়ু
* সরস্বতী নীংজবগী লাইৱা
* ব্রম্হা

## মতেং লৌরক্ফম্

ꯍꯤꯟꯗꯨꯒꯤ ꯆꯤꯉꯨ ꯈꯣꯌꯨꯝ ꯂꯥꯢꯌꯥꯝꯁꯤꯡ